KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. október 15-i ülésére)


TÁRGY:	A 3103, 3104 ÉS A 3089 HRSZ-Ú INGATLANOK TELEKHATÁR RENDEZÉSE TÁRGYÁBAN FÖLDRÉSZLETEK AJÁNDÉKOZÁSA

A HUN-BAU HOLDING SZOLGÁLTATÓ Kft. a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) (a továbbiakban: Földhivatali Osztály) előtt a 3103, 3104, 3089 és a 3102 hrsz-on nyilvántartott földrészletek határrendezése érdekében változási vázrajzot és kérelmet nyújtott be telekalakítási engedélyezési eljárás lefolytatására. A változási vázrajz az előterjesztés mellékletét képezi. A telekalakítási engedély 2025. augusztus 22. napján vált véglegessé.

A telekalakítási eljárás eredményeképpen a HUN-BAU HOLDING SZOLGÁLTATÓ Kft., mint a 3103 hrsz-ú ingatlan tulajdonosa 3 m2 területrészt, az ERMAN KERESKEDELMI ÉS SZOLGÁLTATÓ Kft., mint a 3104 hrsz-ú ingatlan tulajdonosa 44 m2 területrészt ajándékoz Kiskőrös Város Önkormányzata részére – a rendezési tervben foglalt kiszabályozásnak megfelelve -, útszélesítés céljára.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 18. § (4) bekezdése alapján ingyenes felajánlás révén akkor kerülhet az Önkormányzat tulajdonába ingó vagy ingatlan vagyontárgy, ha az Önkormányzat képes a felajánlott vagyonnal való gazdálkodással járó kötelezettségek teljesítésére.

A Vagyonrendelet 18. § (5) bekezdése szerint az ellenszolgáltatás nélkül kapott vagy felajánlott vagyon elfogadásának feltétele a fentiekben nevesített – (4) bekezdésben meghatározott – kötelezettség teljesítése likviditási problémát ne okozzon, és ne zavarja az önkormányzati feladatok ellátását. Ezen jogszabályi rendelkezésnek – tekintettel arra, hogy önkormányzati út szélesítése céljára hasznosul – az ajándékozás maradéktalanul megfelel, a biztonságosabb közlekedést teszi lehetővé a Pozsonyi és a Szent László utca kereszteződésében.

A Vagyonrendelet 18. § (6) bekezdésében foglaltaknak megfelelve a felajánlás elfogadásáról, illetve a tulajdonjog átruházás szerződésben foglalt feltételeiről a Képviselő-testület dönt.

Az előterjesztés sürgősséggel történő tárgyalását indokolja, hogy a telekalakítási engedély a Képviselő-testületi anyag kiküldését követen vált véglegessé.

A fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.


Kiskőrös, 2025. október 10.

	Domonyi László sk.
	polgármester











HATÁROZAT-TERVEZET

A Képviselő-testület

1. köszönettel elfogadja a HUN-BAU HOLDING SZOLGÁLTATÓ Kft., mint a Kiskőrös belterület 3103 hrsz-on nyilvántartott, kivett beépítetlen terület megnevezésű ingatlan tulajdonosa által Kiskőrös Város Önkormányzata részére útszélesítés céljára felajánlott 3 m2 térmértékű területet ingyenesen, ajándékozás jogcímén, a határozat-tervezet mellékletét képező ingatlan megosztási szerződésben foglalt feltételekkel.
2. köszönettel elfogadja az ERMAN KERESKEDELMI ÉS SZOLGÁLTATÓ Kft., mint a Kiskőrös belterület 3104 hrsz-on nyilvántartott, kivett beépítetlen terület megnevezésű ingatlan tulajdonosa által Kiskőrös Város Önkormányzata részére útszélesítés céljára felajánlott 44 m2 térmértékű területet ingyenesen, ajándékozás jogcímén, a határozat-tervezet mellékletét képező ingatlan megosztási szerződésben foglalt feltételekkel.
3. felhatalmazza a polgármestert a határozat-tervezet mellékletét képező telekalakítással vegyes ajándékozási szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	azonnal

